Ahojte, toto je ešte to posledné, čo bolo nutné prebrať a je to v maturitných otázkach, tak som to nemohla nechať len tak...

Toto si odpíšete do zošita a odfotíte mi, že to máte prepísané ( niečo sa pri písaní na vás nalepí)

Dúfam, že tomu budete rozumieť, ak nie, treba mi to dať vedieť.

Poznámky mi pošlete na mail: salexandra25@gmail.com do 26. apríla

Plus na konci vám napíšem test z minulého učiva, lebo musíme nejako naháňať známky. Test vypracujete rukou a prefotený pošlete. Do 29.apríla

**Exekúcia**

Zákon umožňuje prostredníctvom exekúcie vymáhanie dlhov od dlžníkov a siahnutie do jeho majetkových práv. Dlžník nespláca svoje záväzky voči veriteľovi ( banka, sociálna al. zdravotná poisťovňa, nájomník dlží za nájom....), a veriteľ sa s ním nevie dohodnúť, na základe rozhodnutia súdu alebo notárskej zápisnice môže začať exekučné konanie.

Exekútor pošle dlžníkovi oznámenie o začatí exekučného konania. Po prijatí toho oznámenie plynie 14 dňová lehota na zaplatenie, alebo podanie námietky alebo na pokus zjednať splátkový kalendár. Ak sa dlžník nepokúsi dohodnúť, začína samotná exekúcia.

Čo môžu urobiť:

* Zrážky zo mzdy alebo prevod dlžnej sumy z bankového účtu (zo zákona sú presne stanovené sumy, kt. musia na účte zostať)
* Predaj hnuteľných aj nehnuteľných vecí
* Predaj cenných papierov
* Predaj podniku
* Príkaz na zadržanie vodičského preukazu

Sú veci, na ktoré nesmie exekútor siahnuť:

* Postele, osobné veci, oblečenie, obrúčky, zdravotnícke pomôcky, zvierací miláčik, hračky...
* Ak je dlžoba nižšia ako 2000 €, nesmie exekútor siahnuť na nehnuteľnosť

.

 Ak to dáko zhrniem, je to možnosť veriteľa, ako legálne vymôcť peniaze od dlžníka za pomoci štátnych orgánov – súdu a exekútorského úradu.

**Mediácia**

ide o spôsob riešenia sporov. Spory môžeme riešiť:

* Prostredníctvom súdov
* Mimosúdne

Ak chcem riešiť nejaký konflikt, (napr. so susedom, v práci...), ako prvé sa snažím s tou druhou stranou dohodnúť. Ak to nejde, môžem sa skúsiť dohodnúť prostredníctvom tretej nezaujatej osoby – mediátora. Až poslednou možnosťou riešenia sporov je súd.

Mediácia je mimosúdna činnosť, pri ktorej osoby zúčastnené na mediácii pomocou mediátora riešia spor, ktorý vznikol z ich zmluvného vzťahu alebo iného právneho vzťahu.

Mediátor nenavrhuje riešenia sporov, on len pomáha zúčastneným stranám spolu komunikovať a nájsť spoločné praktické riešenie, ktoré by bolo pre obidve strany vyhovujúce. Cieľom mediácie je vytvoriť dohodu, ktorú účastníci mediácie akceptujú a dokážu sa ňou riadiť v budúcnosti.

Výhoda – pri súdnom procese sa súd vždy prikloní na jednu alebo druhú stranu, čiže 1 strana vždy prehrá ( a platí väčšinou aj súdne trovy). Výsledkom mediácie je kompromis medzi stranami ( nikto neprehrá..).

Výsledkom mediácie je:

* Dohoda
* Čiastková dohoda (len niektoré body)
* Žiadna dohoda ( potom rieši spor súd)

Prečo mediácia:

* Lebo je lacnejšia ako súd
* Lebo je rýchlejšia ako súd ( tie sa vlečú aj niekoľko rokov)
* Lebo je ústretová ( nikto neprehrá)
* Lebo je dôverná ( len mediátor a nie kopec ľudí na súde)
* Lebo účastníci sú rovnoprávni
* Lebo je dobrovoľná
* Lebo je orientovaná aj do budúcnosti (účastníci sa dohodnú aj na správaní sa v budúcnosti..)

**Test pracovné právo**

1. vznik pracovného pomeru

2. pracovná zmluva, jej náležitosti

3. skončenie prac. pomeru

4. na čo sú dobré v podniku odbory ( kolektívne pracovné právo)

5. prekážky na strane zamestnávateľa ( aktuálna situácia ☹)

6. aký máme na Slovensku pracovný čas?

7. vysvetlite pojem odmena za vykonanú prácu ( čo zahŕňa?)

8. Aký je rozdiel medzi mzdou časovou, úkolovou, podielovou a zmiešanou?

9. aký je rozdiel medzi hrubou a čistou mzdou?

10. vysvetlite pojem minimálna mzda a určte jej súčasnú hodnotu. ( porozmýšľajte, aký dopad má zvyšovanie minimálnej mzdy na zamestnávateľov? Skúste mi to k tomu napísať)